Mus Barbarik

**Mustaffa Din** (lahir 10 Mei 1968) juga dikenali sebagai **Mus Barbarik** merupakan seorang penyanyi, komposer dan penulis lirik Malaysia. Beliau merupakan vokalis utama Kumpulan Barbarik.Beliau terkenal sebagai bekas vokalis rock, May ,Strangers dan Wings. Pada tahun 2020, beliau merupakan salah seorang daripada peserta *[[Gegar Vaganza]]* musim ketujuh di mana beliau berjaya dinobatkan sebagai naib juara.

## Kehidupan dan kerjaya
Beliau dilahirkan pada 10 Mei 1968 dan berasal dari Kampung Manjoi, Ipoh, Perak. Selepas menamatkan pengajian di Sekolah Menengah Kebangsaan Dr Megat Khas, Ipoh, Perak (nama lama : Sekolah Menengah (Lelaki) Jalan Labrooy) pada sekitar tahun 1985 beliau dan rakannya telah menubuhkan sebuah kumpulan muzik rock yang bernama *Green Agnour*. Bakat nyanyian beliau mula dikesan oleh Mohamad Saarip bin Yaakob (Man) kini pemain dram May lalu menyertai kumpulan may pada tahun 1986 . 

Bersempena dengan penubuhan kumpulan ini pada bulan Mei mereka telah bersepakat untuk menamakan kumpulan mereka dengan nama May. Lalu mereka menggunakan nama samaran yang mana semua bermula dengan huruf M, huruf A dan huruf Y. (**M**us, **M**an, **A**bu dan **Y**us).

Pada April 1986 mereka telah menyertai pertandingan kumpulan muzik Juara Rock Perak dan mereka telah menjadi juara pertandingan itu. Lalu mereka terpilih untuk ke pertandingan Juara Rock Malaysia dan mereka mendapat tempat pertama manakala Mus memenangi kategori penyanyi terbaik.
Selepas itu pada tahun 1987 mereka telah ditawarkan untuk merakamkan album.

Pada tahun 1992 kumpulan May kehilangan penyanyi lantaran penyanyi utamanya Mus telah mengambil keputusan untuk meninggalkan kumpulan ini akibat ketagihan dadah dan heroin. Mus telah menyertai kumpulan Strangers yang mana kumpulan ini ditubuhkan hasil dari perpecahan kumpulan rock yang lain. Lagu "Bukit Sunyi" mula diputarkan di corong radio namun album ini kurang mendapat sambutan. 

Semangat pejuangan Mus dalam bidang muzik ini diteruskan sebagai  penyanyi solo dan sempat merakamkan sebuah album pada tahun 1993. Namun album ini kurang mendapat sambutan kerana konsep album ini telah berubah bukan seperti konsep Mus ketika bersama Kumpulan May dahulu.

Ketika Mus kelihatan terumbang-ambing dalam industri muzik ini beliau telah ditawarkan untuk menyertai kumpulan Wings. Ekoran dari Awie meninggalkan kumpulan Wings dan ketidakstabilan vokalis Wings akibat ketagihan dadah ketika itu iaitu Mel, Black (Wings) yang pernah bersama Mus ketika di dalam Kumpulan Strangers dahulu telah mengusulkan cadangan kepada Joe (Wings) untuk mengambil Mus sebagai penyanyi Wings yang baharu. 

Lagu "Biru Mata Hitamku" telah berjaya mengekalkan kepopularitian kumpulan Wings. Tidak lama selepas itu Mus kembali menganggotai kumpulan May setelah Awie kembali menyertai Wings.

Pada tahun 2019,Mus meninggalkan May buat kali ke 2.

Pada tahun 2022,Mus telah menubuhkan Kumpulan Barbarik bersama rakannya ketika bersama Wings iaitu jo branko.Nama kumpulan ini diambil dari album kesembilan kumpulan Wings iaitu Mr. Barbarik yang mana album ini menjadi album terakhir Mus bersama Wings pada tahun 2000.

### ''Gegar Vaganza 2020''

Mus ialah salah seorang daripada 14 peserta *[[Gegar Vaganza]]* musim ketujuh antara lain turut disertai oleh Yantzen, Rozita Izlyn, Cliff Umar dan Ashira. Selepas 10 minggu bertanding, beliau berjaya dinobatkan sebagai naib juara.

## Diskografi

### Album bersama May
#Juara-Juara Rock 1, 2 & 3 - Pelbagai Artis (1987)
#Dilema (1988)
#Hakikat (1989)
#Rahsia (1990)
#Strategi (1991)
#Sinar (2003)
#Otai Jamm!!! (2004)
#Live & Unplugged at Planet '05 (2005)
#Otai Jamm 2 (2006) 
#Rock Klasik (2008) 

### Album solo
#Gemilang (1993)
#Optimis (2008)
#Akustika Istmewa (1995)

### Album bersama Strangers
#Strangers (1992) 

### Album bersama Wings
#Biru Mata Hitamku (1996)
#Puisi Aidilfitri (1996)
#Masterpiece JS Kevin & Wings (1997)
#Double Trouble 2, bersama Search (1998)
#Mencari Asal Usul (1998)
#Best Of Wings 2 (1999)
#Mr. Barbarik (2000)

### Album lain
# Semangat Zaman (2005) - bersama Aris Ariwatan, Rahim Maarof, Joey Bumiputra Rockers, Yantzen dan Nash
**Album bersama BARBARIK**

# Peluru cokelat(2024)

## Filemografi

### Filem

## Anugerah
*Penyanyi Terbaik, Pertandingan Juara Rock Malaysia (1986)
*Juara Pertandingan Juara Rock Perak (April 1986)
*Juara Pertandingan Juara Rock Malaysia (November 1986)
*Anugerah Cakera Platinum Berkembar Empat, album Hakikat terjual melebihi 200,000 unit di Malaysia (1990)
*Anugerah Cakera Platinum Berkembar Tiga, album Rahsia terjual melebihi 160,000 unit di Malaysia (1991)
*Album Hard Rock Terbaik, penerbit Bong, album Sinar, Anugerah Industri Muzik ke-11 (2004)
*Album Hard Rock Terbaik, penerbit Johan Aziz, album Otai Jamm!!!, *Anugerah Industri Muzik ke-12 (2005)

## Lagu ciptaan== sinar
lirik:May

## Rujukan

## Pautan luar
*album Mus